
RAPORT

asupra propunerii legislative pentru modificarea Legii nr.333/2003 privind paza obiectivelor, bunurilor, valorilor şi protecţia persoanelor
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu propunerea legislativă pentru modificarea Legii nr.333/2003 privind paza obiectivelor, bunurilor, valorilor şi protecţia persoanelor, trimisă cu adresa nr. Pl.x. 372 din 7 mai 2007 şi înregistrat cu nr.32/354 din 08.05.2007.


Consiliul Legislativ, cu nr. 1677/12.12.2006, a avizat favorabil propunerea legislativă.
Guvernul, prin punctul său de vedere exprimat cu adresa nr. 69 di 09.01.2007 susţine adoptare acestei iniţiative legislative sub rezerva însuşirii amendamentelor propuse.

Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi, cu avizele nr. 26/1647 din 16.05.2007, respectiv nr. Proiect de lege-x 372 din 14.05.2007, avizează favorabil propunerea legislativă.

Propunerea legislativă are ca obiect de reglementare modificarea alineatului (5) al art. 22, respectiv literei g) a art. 60 din lege, astfel încât modelul echipamentului personalului de pază şi protecţie al societăţilor specializate să fi stabilit prin regulamentul propriu de organizare şi funcţionare al acestora şi nu prin hotărâre a Guvernului, aşa cum prevede prezenta reglementare. 
2. Propunerea legislativă face parte din categoria legilor organice, potrivit prevederilor art. 73 din Constituţia României, republicată.
3. La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna deputat Lia Ardelean, unul dintre iniţiatorii acestui demers legislativ.
4. La lucrări au fost prezenţi 19 deputaţi din totalul de 23 de membri ai Comisiei. 

    Raportul Comisiei a fost adoptat cu  voturi 14 pentru, 2 împotrivă şi 3 abţineri.
5. Potrivit prevederilor art. 75 alin. (1) din Constituţia României, republicată, şi ale      art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
6. Senatul a respins această propunere legislativă în şedinţa din 2 mai 2007.

În urma dezbaterii, în şedinţa din 29 mai 2007, Comisia propune Plenului Camerei Deputaţilor respingerea propunerii legislative pentru modificarea Legii nr.333/2003 privind paza obiectivelor, bunurilor, valorilor şi protecţia persoanelor. 
Comisia consideră necesar ca modelul generic al echipamentului personalului societăţilor specializate de pază şi protecţie să fi stabilit în mod unitar prin hotărâre a Guvernului, fiind înlăturat astfel riscul apariţiei unor confuzii între personalul acestor societăţi şi cel al instituţiilor de stat, deoarece există situaţii în care personalul societăţilor de pază îşi depăşesc atribuţiile specifice sau chiar săvârşesc acte de violenţă. Din aceste motive, în rândul populaţiei trebuie să fie foarte clară imaginea fiecărei categorii de personal care poartă uniformă. 
Preşedinte, 

 Costică Canacheu 

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra propunerii legislative pentru modificarea Legii nr.333/2003 privind paza obiectivelor, bunurilor, valorilor şi protecţia persoanelor, trimisă cu adresa nr. Pl.x. 372 din 7 mai 2007 şi înregistrat cu nr.32/354 din 08.05.2007.


În raport de obiectul şi conţinutul acesteia, propunerea legislativă face parte din categoria legilor organice.
Preşedinte, 

Costică Canacheu

